Ареспубликатә хәышәтәырҭа аусзуҩцәа руалафахәы иацны ироураны иҟаз 15% аҧара рызшәоуп.
13.09.2016
Аҧсны Аҧыза- министр Беслан Барцыц идҵаҟаҵара инақәршәаны, ареспубликатә хәышәтәырҭа аусзуҩцәа руалафахәы иацны ироураны иҟаз жәохә процент аҧара рызшәан. Убри анаҩсгьы ареспубликатәи, араионтәии хәышәтәырҭақәа иҿыцу амыругақәа рыла реиқәыршәара азҵаара аӡбара иаҿуп аиҳабыра.
640
Аҧсны Аҧыза- министр Беслан Барцыц идҵаҟаҵара инақәршәаны, ареспубликатә хәышәтәырҭа аусзуҩцәа руалафахәы иацны ироураны иҟаз жәохә процент аҧара рызшәан. Убри анаҩсгьы ареспубликатәи, араионтәии хәышәтәырҭақәа иҿыцу амыругақәа рыла реиқәыршәара азҵаара аӡбара иаҿуп аиҳабыра.
Аҟәатәи Ареспубликатә хәышәтәырҭаҿы аус руеит 800-ҩык инарзынаҧшуа амедицина амаҵ азызуа ауааҧсыра. Дара ироуа аулафахәгьы еиҟарам, ф-нызқь мааҭ инаркны жәа-нызқь рҟынӡа. Ҵыҧхтәи ашықәс азы аҳәынқарратә усбараҭақәа рҿы аус зуа атәыла анапхгара рыцхыраарала рулафахәы 15% ишьҭыхын . Ҳәарада, амедициана аусзуҩцәа рзы уи цхыраагӡа духеит. Аха еиуеиҧшым амзызқәа ирыхҟьаны, ахәышәтәырҭа аусуцәа ианаамҭаз руалафахәы иацлаз аҧара рызрымҭеит. Ҩ-нызқьи жәаф шықәса март мзазы хымз рзы ироуран иҟаз аҧара рызшәан, анаҩс иаанклан. Ахәышәтәырҭа аусзуҩцәа изныкымкəа ари азҵаара шьҭырххьан. Ареспубликатә хәышәтәырҭа аҳақьым хада ихаҭыҧуаҩ Георги Воуба иажәақәа рыла, уажә ааигәа Аҧыза-министр Беслан Барцыц идҵаҟаҵарала, аҳақьымцәа зегьы 15% иназыцҵо рулафахәу рыҭан .Ҳусура иацу ауадаҩрақәа рацәам. Атәыла анапхгара рҟнытә еснагь ахылаҧшра ҳамоуп, иҳагу иҳабзоу рыла ҳаиқәдыршәоит, ҳәа азгәарҭон аҳақьымцәа. Аҳақьымцәа ирҳәон, аамҭа акыр бжьысзарагьы, ирыхәҭаз рулафахәы ахьроуз гәахәарала ишрыдыркыло атәы.
Аҧсны Аҧыза-министр Беслан Барцыц иазгәеиҭеит, амедицина аусзуҩцәа ирзацҵаз аҧара рзымшәара азҵаара шыӡбоу. Афинансқәа рминистрра иалнаршеит ареспубликатә хәышәтәырҭа аусзуҩцәа ирыхәҭаз аҧара рызшәара . Аҧыза- министр иҳәеит, атәыла анапхгара рыбзоурала амедицинатә мыруга ҿыцқәа рыла ареспубликатә хәышәтәырҭа еиҧш араионтәқәагьы шеиқәдыршәо. Ареспубликатә хәышәтәырҭаҿы ишьҭоу ачымазцәа рҭагылазаашьа аиҕьтәразы аусура есааира аиҭакрақәа аларгалоит. Иаҳҳәозар, ачымазцәа рбара иааиуа рзы, аамҭак алхуп. Ахәышәтәырҭа анапхара ражәақәа рыла, аҳақьымцәа разымхара азҵаара ҵырны иқәгыламзаргьы, иҟоуп ҟәшақәак дара ахьазымхо . Ари азҵаарагьы аӡбара иаҿуп.
Фатима Гьергьиа, Алықьса Агәыхаа,АТ.
Оцените новость:
+1
+2
+3
+4
+5
Сохраните ссылку или поделитесь с друзьями